ཨིན་ཡིག་དང་བོད་ཡིག་བར་གྱི་མཐུད་སྦྱོར་དང་འབྲེལ་བ་དེ་གཞན་དང་ལྟོས་ན་གསར་དུ་བྱུང་བ་དང་།ཉེ་དུས་སུ་མ་གཏོགས་སྐད་ཡིག་དང་རིག་གཞུང་དེ་གཉིས་ཆེས་ཆེར་ལོགས་སུ་གནས་ཡོད།འདས་པའི་བགྲང་བྱ་བཅུའི་ནང་ཚན་རིག་གི་བརྡ་ཆད་མང་པོ་ཞིག་བོད་ཡིག་ནང་གསར་དུ་བཟོས་ཡོད་ལ།དེ་བཞིན་ནང་པའི་ལྟ་གྲུབ་ཀྱི་བརྡ་ཆད་མང་པོ་ཞིག་ཨིན་ཡིག་ནང་གསར་དུ་བཟོས་ཡོད།དེ་ལྟ་ནའང་།བརྡ་ཆད་འདི་དག་གི་བར་ལ་ཡང་ཡང་ཁྱད་པར་ཆེན་པོ་ཡོང་བཞིན་ཡོད་པ་དེ་དག་གིས་གཞུང་ལུགས་སོ་སོའི་བར་ལ་བགྲོ་གླེང་དང་ཕན་ཚུན་སྤེལ་རེས་བྱེད་དུས་གོ་ནོར་ཆེན་པོ་ཐེབས་བཅུག་གི་ཡོད།ང་ཚོར་རྟག་ཏུ་དོ་མཉམ་གྱི་བརྡ་ཆད་ཡོང་གི་མེད་ལ།སྐབས་རེ་བོད་ཡིག་གི་བརྡ་ཆད་གཅིག་ཚན་རིག་གི་བརྡ་ཆད་བཞི་ལྔ་ལ་སྤྱོད་ཆོག་པ་དང་།ཡང་སྐབས་རེ་ནང་པའི་གཞུང་ལུགས་ཀྱི་བརྡ་ཆད་མང་དག་ཅིག་ལ་ཨིན་ཡིག་ནས་དེ་དག་དང་མཉམ་པའི་མིང་ཚིག་མེད་པ་དེ་འདྲ་ཡོང་གི་ཡོད།ང་ཚོས་ངེས་ཚིག་མི་འདྲ་བ་གཉིས་ཀྱི་སྐོར་ལ་གཅིག་པུ་མི་ཤོད་པར།མིང་ཚིག་འདྲ་མཚུངས་སྣང་ཡང་རིག་གཞུང་གི་རྒྱབ་ལྗོངས་ལས་དོན་ལ་རྨོངས་པར་བྱེད་པ་དེ་དག་ཤོད་ཀྱི་ཡོད།གོ་དོན་འཛོལ་མེད་ཅེས་པ་ནི་རིག་གཞུང་སོ་སོ་དང་རིག་གཞུང་སོ་སོའི་མིང་ཚིག་དེ་དང་དེའི་གོ་དོན་བསྟན་ཚུལ་ལ་གནས་ཡོད།གནད་དོན་འདི་དག་གི་ཤེས་རྟོགས་ལས་གོ་ནོར་དང་ལོག་རྟོགས་སེལ་ཐུབ་པའི་ཕན་ཐོགས་བྱེད།མིང་ཚིག་དེ་ཚོར་གོ་དོན་མི་འདྲ་བ་ཡོད་པ་ཤེས་རྟོགས་བྱེད་པ་དེས་ང་ཚོར་ཡིད་གཟབ་བྱ་དགོས་པའི་སྐུལ་མ་གཏོང་གི་ཡོད།འོན་ཀྱང་།དེ་དག་དངོས་སུ་ཤེས་རྟོགས་ཐུབ་པར་དུས་ཚོད་འགོར་གྱི་ཡོད།གལ་ཏེ་ང་ཚོ་བཤད་མཁན་དང་ཉན་མཁན་ཡིན་པའི་ངོས་ནས་ཡིད་གཟབ་དང་ཐད་ཀར་མཇུག་སྡོམ་བྱེད་པར་མ་ཕྱོགས་ན།ང་ཚོས་ནང་ཆོས་དང་ཚན་རིག་གི་བར་ལ་ནུས་པ་ཆེ་བའི་འབྲེལ་ལམ་བསྐྲུན་ཐུབ།